Нагадаем, 10 сакавіка ў цэнтральнай сядзібе Партыі БНФ у Мінску ліст падпісалі вядомыя беларускія грамадска-палітычныя і культурніцкія дзеячы. Сярод іх кіраўнік БНФ Аляксей Янукевіч, старшыня “Маладога Фронту” Зміцер Дашкевіч, сустаршыня аргкамітэту Партыі БХД Павал Севярынец, старшыня Беларускай асацыяцыі журналістаў Андрэй Бастунец, старшыня Саюзу беларускіх пісьменнікаў Барыс Пятровіч, старшыня суполкі “Пагоня” Беларускага саюзу мастакоў Ігар Марачкін, старшыня Беларускай асацыяцыі ахвяраў палітычных рэпрэсій Зінаіда Тарасевіч, якая амаль 80 гадоў таму нарадзілася ў ГУЛАГу, праваслаўны святар Леанід Акаловіч, мовазнаўца Вінцук Вячорка, культуролаг Вацлаў Арэшка, кандыдат гістарычных навук, археолаг Валянціна Вяргей і бард Аляксей Галіч. Пазней да лісту далучыліся іншыя падпісанты, у тым ліку доктар юрыдычных навук Міхаіл Пастухоў і каардынатар грамадскай ініцыятывы “За ўратаванне мемарыялу Курапаты” Ганна Шапуцька.